Казан шәһәре Мәскәү районының “Татар телендә тәрбия һәм белем бирүче

372 нче номерлы катнаш төрдәге балалар бакчасы” муниципаль

автономияле мәктәпкәчә белем бирө учреждениесе

Конспект

ТЕМА:Гөлшат Зәйнашеваның "Безнең песи” шигыренә нигезләнеп, пластилин ярдәмендә мәче әвәләү.

Төркем тәрбиячесе:

Мязитова З.С

Казан, 2013ТЕМА:Гөлшат Зәйнашеваның "Безнең песи” шигыренә нигезләнеп, пластилин ярдәмендә мәче әвәләү.

МАКСАТ:

1.Гөлшат Зәйнашева иҗаты белән таныштыруны дәвам итү. ”Безнең песи” шигыре белән танышу, балаларның песиләр турындагы белемнәрен тирәнәйтү. Балаларны песинең тышкы кыяфәте белән таныштыруны дәвам итү, нәрсә ашауы һәм кешегә нинди файда китерүе турында күзаллауларын киңәйтү.

2. Өй хайваннарына кайгыртучанлык, сак мөнәсәбәт тәрбияләү.

3. Песинең характерлы билгеләрен һәм төзелешләрен исәпкә алып, песине әвәләү алымнарын өйрәнү; стек, юеш чүпрәк ярдәмендә эшне ахырына җиткерү; нәтиҗәне күреп сөенү, үз эшен натура белән чагыштырырга күнектерү. Пөхтә итеп әвәләү күнекмәләрен булдыру (пластилин кисәкләрен төшермәскә, киемне пычратмаска, эш беткәч, кулларны салфеткага сөртү); балаларның әвәләүгә булган кызыксынуларын үстерү.

МАТЕРИАЛЛАР: Гөлшат Зәйнашева шигырьләр җыентыгы, песи рәсеме һәм уенчагы, пластилин, такта, салфетка.

ДӘРЕС БАРЫШЫ:

Балалар, карагыз әле, кем безгә килгән кунакка? Әйе, бу песи! Тыңлагыз эле, песи ничек кычкара, мырылдый. Ә песи нәрсә ашарга ярата? Әйе, ул сөт эчәргә һәм тычкан тотарга ярата. Гөлшат Зәйнашеваның "Безнең песи” дигән шигырь язган, әйдәгез,аның белән танышып китик:

**Безнең песи.**

Песи, диләр, ялкау, диләр,

Ашый да йоклый, диләр.

Безнең песи ялкау түгел,

Менә шуны белмиләр.

Безнең песи иртүк тора,

Тора да тычкан куа.

Башта ялый тәпиләрен,

Аннары битен юа.

Юынгач, тәмләп ашый да,

Йокларга ята мырлап.

Мырлый диеп әйтмик, ул бит

Төш күреп ята җырлап.

Безнең песи шат күңелле,

Шаяра, гел тик тормый.

Сезнеке мырлыйдыр, бәлки,

Ә безнең песи җырлый!

Шигырь буенча тәрбияче сорауларына җавап алына.

**“Песи” исемле физминут уйнатыла.**

Сез минем белән таныш,

Мин иркәле песи.

Колакларым - өчпочмак,

Тырнакларым качкан.

Карңгыда мин күрәм.

Мин сезгә тимәм,

Тычканны куам!!!

Балаларга песи рәсемен һәм уенчагын кәрсәтергә һәм мәченең тышкы кыяфәтенә игътибар бирү. Башын әвәләгәндә сары пластилиннан шар әвәләргә кирәк һәм чеметкәләп колаклар ясарга; гәүдәсен – овал формасын әвәләп дуга ясарга һәм башын гәүдәсенә урнаштырырга; мәченең койрыгына овал формасы бирегә һәм шулайук гәудәсенә урнаштырырга; мәченең кузләрен яшел пластилиннан башына ябыштырырга, ә мыекларын – кара пластилиннан ясауны аңлату. Балалар белән һавада куллары белән шар һәм овал формасын бирү приемын күрсәтергә һәм эшне башлау.

Әзер эшләрне карап сөенү һәм баларны мактау.